钦定古今图书集成/明伦汇编/闺媛典/第015卷 > 春思曲 俞允文
## 钦定古今图书集成/明伦汇编/闺媛典/第015卷 > 春思曲 俞允文

“江南花时二三月，少妇乘春逐芳节。心性稳惬含情
真，弄影晴川自流悦。青丝刻带锦作裳，宝扇轻摇翡
翠光。芸房露冷春窗火，兰迳烟开腻粉香。七彩明珰
九华珮，紫縠文罗掩秋翠。绣额花丛千万色，玉腕奇
姿发春媚。含思缄情不相识，步步遗芳去无迹。回簪
转黛飞参差，才过东城又南陌。南陌东城春事深，离”
思杳杳花阴阴。坐对流莺啼歇处，闲窥清镜理瑶琴。
晨鶤凄清不可闻。恨断吴烟怨楚云。自是琴心挑不
得，还同孤月照黄昏。